Das Buch von der Zukunft - Alemannische Wikipedia

# Das Buch von der Zukunft

### Us der alemannische Wikipedia, der freie Dialäkt-Enzyklopedy

S ' Das Buch von der Zukunft, alem. S'Buech vo dä Zuechunft, isch es 2004 veröffentlichts Sachbuech vom Autor Andreas Eschbach. S' Buech thematisiert Problem vo dä Zuechunft und schtellt möglichi Lösigsmöglichkeite vor.

## [ändere] Inhalt

Andreas Eschbach tuet diä verschiedenä, allgemeine verfüegbare und einzelni bechanti Prognose für d' Zuechunft nutzä, um demit diä passendä Frageschtelligä uusefinde und diä mögliche Antworte drus us sinerä Sicht darschtelle. S' Buech isch us dem Grund e chnappi Gsamtschau über üseri Zuechunft. Überbevölcherig, Chlimawandel, Endi vom Ölziitalters, diä möglichi Nutzig vo Fusionsreaktore, diä zuechünftigi Energieversorgig, d' Möglichkeite vo dä Nanotechnologie, d' Reis vom Mensch is All - das sind alli diä Frageschtelligä, diä er i dem Buech tuet behandle.

De Autor zeigt au, wiä debi au Iirtümer entschtehe chönd, und us wele Gründ diä immer vorchömed, und wiä me demit umgah sötti. By de grossä Azahl vo dä de behandelte Theme liegts uf de Hand, dass diä einzelne Themä nöd in wüsseschaftlichär Tüfi behandelt wärde chönnt. Andreas Eschbach isch i erschtär Liniä Sciencefiction-Autor vo Romän, und us dem Grund schribt er sis Buech uf sini Art, indäm er Frage schtellt und innerhalb vo dem Sachbuechs sini Antworte dezue chann findä. Sini Begründige zue denä Antworte leit er em Läser debi offe ane, und regt so au s' Mitdänke oder au dä Widerschpruch a.

Es isch e Sicht uf üseri Zuechunft us dä Sicht vomne Sciencefiction-Autor, dä sich mit Technik und Zuechunftsvisionä uschännt, aber sie durchus au kritisch aluegt. S' Buech isch keis reins Sachbuech im Sinn vomne Nachschlagwärch, sondern ä Aschprach vom Autor a dä Läser. Ei "Folg" vo dem Buech isch sin aktuellschter Roman: Usbrännt, det inne zeigt er, au wieder in Romanform, wiä diä Wält nach äm Ändi vom Ölziitalters ussehe chann.

## [ändere] Literatur

- Andreas Eschbach: Das Buch von der Zukunft. rowohlt, Berlin, 2004, ISBN 3-871-34476-1.

## [ändere] Weblinks

- E sehr ausfüehrlichi Rezension i dä Phantastik-Nachrichte
- E Buechbeschprächig by Read-me.de
- E Churzbeschriebig by Specially.de
- En Blog-Artikel über s' Buech by Bookola.de

Der Artikel basiert uf ´ra freie Ibersetzung vum Artikel „Das Buch von der Zukunft“ us dr dytsche Wikipedia.

Vun "http://als.wikipedia.org../../../d/a/s/Das_Buch_von_der_Zukunft_a200.html"

Kategori: Literatur

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch